Diari Oficial de la Generalitat Valenciana


Sumari del DOGV 9380, del 11-07-2022 (2022/6512)

RESOLUCIÓ de 29 de juny de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, de la convocatòria dels acords d'acció concertada per a l'exercici 2022 i 2023 en matèria de serveis socials en el sector d'infància i adolescència, servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6512


Data del document
:   29-06-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de juny de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, de la convocatòria dels acords d'acció concertada per a l'exercici 2022 i 2023 en matèria de serveis socials en el sector d'infància i adolescència, servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència. [2022/6512]  
  
  
Vistes les actuacions realitzades per a la tramitació i resolució dels expedients incoats a partir de les sol·licituds presentades en el marc de la Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2022 i 2023: servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència (DOGV 9349, 27.05.2022), d'ara en avant Resolució de 25 de maig de 2022, es resol aquesta convocatòria amb base en els següents  
  
  
Antecedents de fet  
I) De conformitat amb l'article 9 de la citada Resolució de 25 de maig de 2022, s'ha instruït el procediment de referència segons consta en acta de la comissió instructora de data 28 de juny de 2022. En aquesta acta es detalla que no es van realitzar requeriments per complir totes les sol·licituds amb els requisits exigits en l'article 8 de la convocatòria, a més de comptar amb tota la documentació preceptiva annexada. Així mateix, en aquesta acta consta la comprovació per la comissió instructora del compliment dels requisits generals, articles 7 i 8 del Decret 181/2017, de 17 de novembre, del Consell (DOGV 8197, 23.12.2017), pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, així com dels exigits en compliment de l'article 5 de la resolució de convocatòria, per a optar i accedir al règim d'acció concertada.  
  
II) L'article 12 de la Resolució de 25 de maig de 2022 estableix que la Comissió d'Avaluació elaborarà una proposta de resolució, tenint en compte els criteris de valoració, en la qual es determinarà l'entitat o entitats que, havent obtingut major puntuació per a cada servei i lot, segons els casos, es proposa la formalització de l'acord d'acció concertada. Per tant, instruïts els expedients, en data 29 de juny de 2022 es va constituir la Comissió d'Avaluació per a examinar i valorar les sol·licituds presentades i elaborar la proposta de resolució, en la qual es van determinar les puntuacions conforme al barem establit en l'article 10 de la resolució de convocatòria. Tot això es troba recollit en l'acta de la referida sessió, en la qual s'acorda per unanimitat de les persones assistents, elevar a aquest òrgan la proposta motivada de resolució.  
  
III) Quant a la data d'efectes del concert dels serveis objecte de la convocatòria, d'acord amb les necessitats socials a atendre i les disponibilitats pressupostàries, i de conformitat amb l'article 14 de la resolució de convocatòria, es determina que la posada a disposició ha de produir-se l'1 de juliol de 2022.  
IV) Existeix crèdit adequat i suficient per a l'adopció del present acord, amb càrrec al programa pressupostari 313.30, Infància i Adolescència, capítol IV, codi S1120 de la secció 16 del Pressupost de Despeses de la Vicepresidència i Conselleria d'Igualtat i Polítiques Inclusives, recollit en la Llei 8/2021, de 30 de desembre, de pressupostos de la Generalitat per a l'exercici 2022, per import d'1.642.398,58 euros i el seu equivalent per al 2023, amb un import d'1.366.980,00 euros, que queda condicionat a l'existència de crèdit adequat i suficient en el pressupost de l'exercici 2023.  
  
Fonaments de dret  
Primer. En l'art. 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, s'estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de la qual, accés i control siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Segon. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials.  
Tercer. La Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2022 i 2023: servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència.  
  
Quart. És competent per a resoldre la persona titular de la Direcció General d'Infància i Adolescència, per delegació de la persona titular de la conselleria, en els termes previstos en l'article 13 de la convocatòria.  
  
Cinqué. El pagament del cost del concert social es realitzarà en els termes establits en l'article 21 de la convocatòria de referència:  
1. La conselleria competent en matèria de serveis socials tramitarà mensualment, prèvia justificació de l'entitat concertada en els termes descrits en l'article anterior, la proposta de pagament del cost del servei concertat, d'acord amb els mòduls econòmics fixats en els annexos de condicions tècniques corresponents a cada servei de la convocatòria i el corresponent document de formalització.  
2. L'abonament del cost del concert s'efectuarà, mitjançant transferència bancària, al compte específic per a concerts socials designat per l'entitat corresponent.  
3. No obstant això, quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de forma anticipada, amb una estimació de l'import, calculada a partir dels mòduls aplicables, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, en el seu cas, de reintegrament de l'import indegudament percebut.  
Sisé. El contingut de la resolució en relació amb els serveis concertats ve regulat en l'article 1 de l'annex I de la resolució de la convocatòria i en els annexos següents (annexos II, III, IV, V i VI) de condicions tècniques, corresponents a cadascun dels serveis concertats.  
  
I per tot això, conforme al que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Acceptar la proposta elevada per la comissió d'avaluació en tots els seus termes.  
  
Segon  
Denegar la concessió del concert social corresponent a les sol·licituds presentades per les entitats que s'assenyalen en l'annex I per haver obtingut menor puntuació.  
Tercer  
Aprovar l'acord d'acció concertada i el concert dels serveis socials en el sector d'infància i adolescència per als anys 2022 i 2023: servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència, amb les entitats que s'assenyalen en l'annex II, per haver sigut les que han obtingut major puntuació.  
  
L'aprovació de la concessió del concert social per als anys 2022 i 2023: per a l'exercici 2022, per import de 1,642,398,58 euros i el seu per a l'exercici 2023, amb un import d'1,366,980,00 euros sempre que existisca crèdit adequat i suficient, s'efectua amb càrrec al crèdit consignat en el programa pressupostari 313.30 Infància i Adolescència, capítol IV, codi S1120 de la Secció 16 del Pressupost de Despeses de la Vicepresidència i Conselleria d'Igualtat i Polítiques Inclusives.  
  
La concertació del servei aprovada en aquesta resolució queda subjecta a la subscripció del document administratiu de formalització del concert social dins del termini dels trenta dies següents a la publicació de la resolució de concessió, d'acord amb el que s'estableix en l'article 18 de l'annex I de la resolució de convocatòria.  
  
Quart  
A tal efecte, es requereix a les entitats enumerades en el resolc primer perquè, d'acord amnb el que s'estableix en l'article 17 de la Resolució de 25 de maig de 2022, aporten en un termini de 10 dies la següent documentació:  
a) La fitxa d'alta de domiciliació bancària, segons model que s'indica en l'article 8.1.o de la resolució de convocatòria.  
b) L'últim rebut de l'impost d'activitats econòmiques corresponent al servei o document que acredite la seua exempció.  
c) L'últim rebut de pagament de prima d'assegurança que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries.  
Així mateix, si no s'haguera subscrit amb anterioritat, tant l'autorització a la Conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de Seguretat Social, com la fitxa d'alta de domiciliació bancària.  
  
Cinqué  
El concert social que se subscriga tindrà una duració que s'inicia l'1 de juliol de 2022 i finalitza el 31 de maig de 2023, sense perjudici de la seua possible pròrroga.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant de l'òrgan que va dictar l'acte, en el termini d'un mes a comptar des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 29 de juny de 2022.- La directora general d'Infància i Adolescència (p .d. R 25.05.2022): Rosa Josefa Molero Mañes.